Document ID: 32005D0946

KOMISIJAS LĒMUMS
(2005. gada 23. decembris),
ar ko groza Lēmumu 2003/526/EK par kontroles pasākumiem pret klasisko cūku mēri Vācijā un Slovākijā
(izziņots ar dokumenta numuru K(2005) 5631)
(Dokuments attiecas uz EEZ)
(2005/946/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1990. gada 26. jūnija Direktīvu 90/425/EEK par veterinārajām un zootehniskajām pārbaudēm, kas piemērojamas Kopienā iekšējā tirdzniecībā ar noteiktiem dzīviem dzīvniekiem un produktiem, lai izveidotu iekšējo tirgu (1), un jo īpaši tās 10. panta 4. punktu,
tā kā:
(1)
Reaģējot uz klasiskā cūku mēra uzliesmojumiem dažās dalībvalstīs, tika pieņemts Komisijas 2003. gada 18. jūlija Lēmums 2003/526/EK par aizsardzības pasākumiem pret klasisko cūku mēri dažās dalībvalstīs (2). Ar šo lēmumu noteica dažus slimības kontroles papildu pasākumus attiecībā uz šo slimību.
(2)
Vācija ir informējusi Komisiju par minētās slimības izplatību savvaļas cūku populācijā Ziemeļreinas-Vestfālenes apgabalā. Ņemot vērā epidemioloģisko informāciju, noteikumi par Vācijas apgabaliem, kuros tika piemēroti slimības kontroles pasākumi, ir jāgroza nolūkā iekļaut Ziemļreinas-Vestfālenes un Reinzemas-Pfalcas apgabalus.
(3)
Slimības situācija Slovākijā ievērojami uzlabojusies šādu rajonu veterinārajās un pārtikas pārvaldes teritorijās: Trnava (Trnava, Piešťany un Hlohovec rajoni) un Banská Bystrica (Banská Bystrica un Brezno rajoni). Vairs nepiemēro Lēmumā 2003/526/EK noteiktos pasākumus par attiecīgajiem apgabaliem.
(4)
Tādēļ attiecīgi jāgroza Lēmums 2003/526/EK.
(5)
Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2003/526/EK pielikumu aizstāj ar tekstu, kas iekļauts šā lēmuma pielikumā.
2. pants
Šis lēmums ir adresēts dalībvalstīm.
Briselē, 2005. gada 23. decembrī

Labels: 20
18
6